โปรดเกล้าฯ พล.อ.ต ลิลลี่ ลือเสียงดัง เป็นข้าราชการพลเรือนในพระองค์
โปรดเกล้าฯรับโอน พล.อ.ต.หญิง ลิลลี่ ลือเสียงดัง ทหารปฏิบัติราชการพิเศษใน พระบรมฯ มาเป็นข้าราชการพลเรือนระดับสูง ประจำสำนักพระราชวัง เป็นพิเศษเฉพาะราย5 ธ.ค. 2557 - เมื่อวานนี้ ได้เผยแพร่ ประกาศสํานักนายกรัฐมนตรีเรื่อง แต่งตั้งข้าราชการพลเรือนในพระองค์ มีพระบรมราชโองการโปรดเกล้าฯ พระราชทานพระบรมราชานุมัติให้สำนักพระราชวังดําเนินการปรับปรุงการกําหนดตําแหน่งและรับโอน พลอากาศตรีหญิง ลิลลี่ ลือเสียงดัง ข้าราชการทหาร ตําแหน่ง นายทหารปฏิบัติการพิเศษ สํานักงานนายทหารปฏิบัติการพิเศษในพระองค์สมเด็จพระบรมโอรสาธิราชฯ สยามมกุฎราชกุมาร หน่วยบัญชาการถวายความปลอดภัยรักษาพระองค์ มาบรรจุเป็นข้าราชการพลเรือนในพระองค์และแต่งตั้งให้ดํารงตําแหน่ง ประจําสํานักพระราชวังพิเศษ ตําแหน่งประเภทบริหาร ระดับสูง ราชการบริหารส่วนกลาง สํานักพระราชวัง เป็นพิเศษเฉพาะราย ตั้งแต่วันที่16 พฤศจิกายน 2557ประกาศ ณ วันที่ 3 ธันวาคม พ.ศ. 2557ผู้รับสนองพระบรมราชโองการพลเอก ประยุทธ์ จันทร์โอชานายกรัฐมนตรีทั้งนี้ เมื่อวันที่ 17 ก.ย. ที่ผ่านมาได้มีการประกาศใน ประกาศสำนักนายกรัฐมนตรี เรื่องพระราชทานยศชั้นนายพล ให้แก่ นาวาอากาศเอกหญิง ลิลลี่ ลือเสียงดังสำหรับ พล.อ.ต.หญิง ลิลลี ปัจจุบันอายุ 59 ปี เป็นอดีตภรรยาของ พล.อ.ท.วัชระ ฤทธาคดี มีบุตรด้วยกัน 1 คน แต่เสียชีวิตด้วยโรคระบบการหายใจล้มเหลว และหย่าขาดกันตั้งแต่ พ.ศ. 2531 เป็นหมอแผนกหู หอ จมูก รพ.ภูมิพลอดุลยเดช กรมแพทย์ทหารอากาศ และเป็นเจ้าของลิลลี่คลินิกเวชกรรม และในปี พ.ศ. 2542 ได้รับคำสั่งกรมแพทย์ทหารอากาศไปปฏิบัติแพทย์ประจำในสมเด็จพระบรมโอรสาธิราชฯ และตามเสด็จพระเจ้าหลานเธอฯ พระองค์เจ้าพัชรกิติยาภาฯ อยู่ระยะหนึ่งทั้งนี้ในเฟซบุ๊คส่วนตัวของ พล.อ.ท.วัชระ ได้ชี้แจงเรื่อง พล.อ.ต.หญิง ลิลลี่ ยืนยันว่า พล.อ.ต.หญิง ลิลลี่ เป็นผู้ถวายงานทางการแพทย์ด้วยความจงรักภักดี ซื่อสัตย์ และมีความรับผิดชอบ และขอให้สังคมโซเชียลมีเดียหยุดสงสัยในเรื่องดังกล่าว
โปรดเกล้าฯรับโอน พล.อ.ต.หญิง ลิลลี่ ลือเสียงดัง ทหารปฏิบัติราชการพิเศษใน พระบรมฯ มาเป็นข้าราชการพลเรือนระดับสูง ประจำสำนักพระราชวัง เป็นพิเศษเฉพาะราย 5 ธ.ค.
ปฏิบัติราชการพิเศษ,ประกาศสำนักนายกรัฐมนตรี,ลิลลี่ ลือเสียงดัง,สมเด็จพระบรมโอรสาธิราชฯ,สำนักประราชวัง,แพทย์